APROBACIÓN DAS BASES DEPO_ESCOLAS 2021
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 23/12/2020)

O Deputado Delegado, en virtud das facultades delegadas da Presidencia, segundo RP nº 2019014186 de 01/08/2019, ditou a seguinte A Deputación de Pontevedra, no marco da promoción e do desenvolvemento da práctica da actividade física en idade escolar, leva a cabo o seu programa deportivo “DEPO_ESCOLAS”. Para os efectos destas bases considérase deporte en idade escolar a práctica deportiva organizada e voluntaria por parte da poboación en idade escolar, que debe ser preferentemente polideportiva e garantir que os deportistas coñezan o exercicio de diversas modalidades deportivas de acordo coa súa aptitude física e idade. Por todo o anteriormente exposto, RESOLVO aprobar as bases cuxo teor literal é o seguinte: Estas bases teñen por obxecto regular o programa “DEPO_ESCOLAS”, que a Deputación de Pontevedra desenvolve en colaboración e coordinación coas federacións deportivas para contribuír ao desenvolvemento e fomento da actividade deportiva en idade escolar. As escolas estarán destinadas a nenas e nenos en idade escolar que residan na provincia de Pontevedra. As modalidades dispoñibles por concello para cada tramo de idade, así como os horarios, publicaranse na páxina Web da Deputación de Pontevedra. Para o curso 2021 ofertaranse 9 modalidades deportivas: As escolas comezarán no mes de xaneiro e finalizarán no mes de xuño, excepto a escola de piragüismo, que polas súas características técnicas terá un período lectivo diferente, comezando no mes de marzo e finalizando no mes de setembro. O inicio de cada modalidade poderase consultar na páxina web e notificaráselles por mensaxe SMS ao móbil ás persoas con praza adxudicada. O funcionamento das escolas correspóndelles as federación deportivas de cada modalidade que serán as encargadas de establecer a programación e as normas do programa e do cumprimento das mesmas. Debido a situación epidemiolóxica derivada do COVID-19 todas as federacións aprobaron un protocolo FISICOVID-DXTGALEGO, que deberá aplicar con carácter de mínimos nas actividades, garantindo que se cumpre con todas as medidas establecidas. Os protocolos estarán a disposición das persoas participantes nas diferentes páxinas web das federacións e da Deputación de Pontevedra, establecendo as medidas de prevención fronte a pandemia, antes, durante e despois da actividade. Cada federación designará unha persoa responsable do programa e un responsable de saúde que poderase consultar na paxina web. A práctica da actividade durante o curso será gratuíta nos horarios establecidos. As alumnas e alumnos que non asistan ás tres primeiras clases sen xustificar a súa ausencia poderán ser dados de baixa. As escolas terán un mínimo e un máximo de alumnado para que se poida iniciar a actividade que será establecido polas federacións, as características técnicas da modalidade e a instalación, en caso de non acadar as condicións mínimas non se levará a cabo. Serán as federacións as encargadas de asegurar a todos os participantes no programa. As escolas non discriminarán o alumnado por sexo e fomentarán a igualdade. Todas as normas COVID-19 estarán reflexadas nos diferentes protocolos das federacións pero como medidas xerais de prevención fronte ao contaxio por COVID-19 abranguen as seguintes pautas: As persoas participantes nas Depo Escolas estarán obrigadas a cumprir as normas e protocolos establecidos polas federacións deportivas. A solicitude de inscrición deberá realizarse preferentemente por medios electrónicos a través do formulario normalizado dispoñible na sede electrónica da Deputación de Pontevedra (https://sede.depo. gal). Para a presentación da inscrición, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Opcionalmente, poderá presentarse a inscrición de forma presencial en calquera dos lugares e rexistros establecidos na normativa reguladora do procedemento administrativo común. Abriranse dous prazos para a presentación de solicitudes: 1º prazo de presentación das solicitudes será de 20 días naturais a partir do día seguinte ao da publicación desta convocatoria no Boletín Oficial da Provincia de Pontevedra (BOPPO). Unha vez finalizado o prazo de inscrición poderanse consultar as listas na páxina Web, a selección das prazas levarase a cabo por orde de rexistro de entrada.2º prazo de presentación de solicitudes será de 1 mes a partir do 1 de febreiro. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan a esas consultas deberán indicalo no cadro habilitado para tal fin no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos, poderáselle solicitar ás persoas interesadas a presentación dos documentos correspondentes. As persoas interesadas deberán presentar coa solicitude a seguinte documentación, segundo corresponda: Publicarase no Boletín Oficial da Provincia de Pontevedra, de conformidade co establecido no artigo 45 da Lei 39/2015, de 1 de outubro, do procedemento administrativo común das administracións públicas (LPACAP), a relación de nenas e nenos admitidos e excluídos, así como os motivos de exclusión. Así mesmo, será obxecto de publicidade a través da páxina Web da Deputación de Pontevedra. Todos os trámites administrativos que as entidades interesadas deban realizar durante a tramitación deste procedemento faranse preferentemente por medios electrónicos a través do modelo “Instancia xenérica”, dispoñible na sede electrónica da Deputación de Pontevedra (https://sede.depo. gal), ou presencialmente en calquera dos lugares e rexistros establecidos na normativa reguladora do procedemento administrativo común. No caso de que a solicitude non reúna os datos exixidos ou calquera dos previstos no artigo 66 da LPACAP, requiriráselle á persoa interesada que emende as faltas ou presente os documentos preceptivos no prazo de 10 días hábiles e indicaráselle que, de no o facer, considerarase desistida a súa petición, que se arquivará sen máis trámites. Os datos persoais recollidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, se deriven. A lexitimación para o tratamento baséase no cumprimento dunha tarefa en interese público ou o exercicio de poderes públicos, segundo as normas de rango legal recollidas no apartado “Normativa aplicable”, dispoñible na ficha de procedemento en https://sede.depo. gal. Serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia e ao público xeral dada a publicación de actos prevista. As persoas interesadas poderán acceder, rectificar e suprimir os seus datos, así como exercitar outros dereitos ou revogar o seu consentimento segundo o previsto en https://depo.gal/proteccion-de-datos/exercicio-de-dereitos.